**200/2016.(VI.9.) Kgy. sz. határozat**

Szombathely Megyei Jogú Város Közgyűlése a többször módosított, 257/2006. (IX. 7.) Kgy. számú határozattal jóváhagyott településszerkezeti tervének és a szintén többször módosított, 30/2006. (IX. 7.) önkormányzati rendelettel jóváhagyott helyi építési szabályzatának Csaba utca – Vásártér utca –Sárdi ér utca és a Homok utca – Kétrózsa köz – Jégpince út – Síp utca által határolt tömb területére a vonatkozó módosítás eljárása kapcsán, az államigazgatási eljárás véleményezési szakasza során beérkezett észrevételeket, véleményeket, illetve az azokra megfogalmazott válaszokat jóváhagyja.

A Közgyűlés felkéri a polgármestert az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 39. § (3) bekezdése alapján a döntés dokumentálására és közzétételére, illetve a 40. § (1) bekezdése alapján arra, hogy a véleményezési szakasz lezárását követően a településrendezési eszköznek az elfogadott vélemények alapján véglegesített tervezetét, az eljárás során beérkezett, az eljárásban keletkezett dokumentum egy példányát, továbbá azok másolati példányát elektronikus adathordozón küldje meg végső szakmai véleményezésre az állami főépítésznek.

**Felelősök:** Dr. Puskás Tivadar, polgármester

Illés Károly, alpolgármester

Molnár Miklós, alpolgármester

Dr. Károlyi Ákos, jegyző

(A végrehajtás előkészítéséért: Kuslits Tibor városi főépítész)

**Határidő:** 2016. június 30.